અગાઉ સુધરાઈને અઠવાડિયાની મુદત આપ્યા બાદ સ્મશાનની ગંદકી દૂર કરવા ગાંધીગીરીનો માર્ગ અપનાવી હાથમાં ઝાડુ લઈને સ્મશાનભૂમિની સફાઈ કરનારા ભારતીય જનતા યુવા મોરચા-ઈશાન મુંબઈના સેક્રેટરી વિરલ શાહે વધુમાં કહ્યું હતું કે ‘અમને મુલુંડવાસીઓની સિગ્નેચર જ નથી જોઈતી, પણ અમને સ્મશાનની હાલત સુધારવા માટે તેમનાં સલાહસૂચનો પણ જોઈએ છે. સ્મશાનમાં શું સુધારાવધારા કરી શકાય, શું કરવું જોઈએ, કોની મદદ લેવી જોઈએ જેવી સલાહ લોકો અમને એસએમએસ દ્વારા મોકલી શકે છે, જેની મદદથી આપણે આપણા જ સ્મશાનની હાલત સુધારી શકીએ.’